3.  ลักษณะการประกอบธุรกิจ

ประวัติความเป็นมา

บริษัทเริ่มดำเนินงานโดยการจัดตั้ง บริษัท มาสเตอร์ แอด จำกัด ในปี 2531 โดยนายนพดล
ตัณศลารักษ์ มีทุนจดทะเบียนเริ่มแรก 600,000 บาท
ธุรกิจหลักของบริษัทคือให้บริการและรับจ้างผลิตสื่อป้ายโฆษณาและบันเทิง
โดยมุ่งเน้นงานโฆษณาที่ใช้สื่อป้ายโฆษณาภายนอกที่อยู่อาศัย (Out of Home Media)
สินค้าของบริษัทในช่วงแรกคือสื่อป้ายโฆษณาประเภทป้ายโฆษณาประชาสัมพันธ์ขนาดใหญ่(Billboard)
ต่อมาได้นำเทคโนโลยีจากต่างประเทศที่เรียกว่าป้ายไตรวิชั่น
ด้วยเทคนิคการพลิกแท่งปริซึมให้เกิดภาพโฆษณาในลักษณะพลิกเปลี่ยนภาพโฆษณาได้ 3 ภาพ ต่อ 1
ป้าย นำมาใช้งานบนป้ายโฆษณาต่าง
ๆซึ่งมีทั้งขนาดใหญ่และขนาดเล็กตามการใช้งานและสถานที่ติดตั้งจนปัจจุบันบริษัทได้พัฒนาตัวเองให้สามารถทำงานตอบโจทย์ลูกค้าได้ครบวงจร
ทุกกลุ่มสื่อโฆณษณา ภายใต้ Concept “OHM Solution Provider” เพื่อให้สมกับสโลแกนที่ว่า
“The Leader in OHM Solution Provider

พัฒนาการที่สำคัญ

ปี 2536 : นำเทคโนโลยีการขับเคลื่อนของอุปกรณ์เพื่อให้ 1 ป้ายโฆษณาสามารถแสดงภาพนิ่งได้ 3

  ภาพ และกำหนดทิศทางการพลิกภาพได้ตามต้องการ เช่น
  พลิกจากซ้ายไปขวาหรือจากบนมาล่างในสื่อป้ายโฆษณาประเภท Trivision
  ซึ่งมีทั้งขนาดใหญ่และขนาดเล็กตามการใช้งานและสถานที่ติดตั้ง

ปี 2537 : เพิ่มทุนจดทะเบียนและเรียกชำระแล้วเป็น 3,000,000 บาท

  : นำเทคโนโลยีทางวิศวกรรมมาประยุกต์ใช้กับธุรกิจสื่อป้ายโฆษณาประเภท Billboard
  โดยดำเนินการก่อสร้างโครงสร้างในรูปแบบเสาเดี่ยว (Mono Pole) และ เสาคู่ (Double
  Pole) แทนโครงสร้างแบบถักใยแมงมุม (Steel Truss)

ปี 2538 : เพิ่มทุนจดทะเบียนและเรียกชำระเป็น 6,000,000 บาท

ปี 2539 : ร่วมลงทุนกับบริษัท อิงค์เจ็ท อิมเมจเจส (เอ็ม) เอสดี เอ็น บีเอชดี จำกัด
จากประเทศมาเล

  เชีย เพื่อจัดตั้งบริษัท อิงค์เจ็ท อิมเมจเจส (ประเทศไทย) จำกัด มีวัตถุประสงค์เพื่อประกอบ
  ธุรกิจรับผลิตภาพในระบบคอมพิวเตอร์อิงค์เจ็ท
  เพื่อใช้สำหรับงานผลิตสื่อป้ายโฆษณาทั้งภายนอกและภายในอาคารหลายรูปแบบ

  : ร่วมลงทุนกับบริษัท เคลียร์ ชาแนล อินเตอร์เนชั่นแนล จำกัด ผู้ผลิตสื่อป้ายโฆษณาชั้นนำจาก

  ประเทศอังกฤษ เพื่อจัดตั้งบริษัท มาสเตอร์ แอนด์ มอร์ จำกัด โดยบริษัทถือหุ้นในสัดส่วนร้อยละ
  51 ของทุนจดทะเบียนและชำระแล้ว คิดเป็นเงินลงทุน 10.20 ล้านบาท
  มีวัตถุประสงค์เพื่อประกอบธุรกิจผลิตสื่อป้ายโฆษณาที่มีขนาดเล็กต่ำกว่า 60 ตารางเมตร

ปี 2539-2544 : ขยายการดำเนินธุรกิจไปยังสื่อป้ายโฆษณาประเภทอื่นๆ
เพื่อเพิ่มทางเลือกให้กับลูกค้า เช่น สื่อ

  ป้ายโฆษณา Dyna Vision, Focus Display, City vision, Balloon, Airship
  เป็นต้น

ปี 2545 : เพิ่มทุนจดทะเบียนและเรียกชำระแล้วเป็น 100,000,000 บาท

  : เริ่มนำระบบบริหารคุณภาพ ISO 9001 : 2000 เข้ามาใช้ในการบริหารงาน
  และได้รับการรับรองมาตรฐาน ISO 9001 : 2000 จากสถาบัน United Registrar of
  Systems Limited (URS) ประเทศอังกฤษเป็นรายแรก ในธุรกิจสื่อโฆษณา ภายใต้สโลแกน
  “สร้างสรรค์สื่อยึดถือคุณภาพ”

ปี 2546 : เพิ่มทุนจดทะเบียนเป็น 125,000,000 บาท และทำการแปรสภาพเป็นบริษัท
มหาชนเพื่อ

  เตรียมพร้อมในการเสนอขายหลักทรัพย์ต่อประชาชนทั่วไป และนำ
  บริษัทเข้าจดทะเบียนในตลาดหลักทรัพย์ MAIและทำการกระจายหุ้นไปยังนักลงทุนครั้งแรกในวันที่
  29 กันยายน 2546

  : ร่วมลงทุนกับบริษัท ไรท์ ซายน์ โอเอ็นเอ็ม สวีเดน เอบี ประเทศสวีเดน เพื่อจัดตั้งบริษัท
  มาโก้ไรท์ ซายน์ จำกัด มีทุนจดทะเบียน 5 ล้านบาท ในการลงทุนบริษัทถือหุ้นในสัดส่วนร้อยละ
  80 การร่วมทุนจัดตั้งบริษัท มาโก้ ไรท์ ซายน์ จำกัด
  มีวัตถุประสงค์เพื่อประกอบธุรกิจในการผลิตอุปกรณ์ ไตรวิชั่น โดยส่งผลประโยชน์ให้บริษัท
  มาสเตอร์แอด จำกัด (มหาชน)
  สามารถลดต้นทุนจากการนำเข้ากลไกการขับหมุนระบบไตรวิชั่นจากต่างประเทศได้ถึง 50%
  รวมทั้งเป็นการเพิ่มส่วนแบ่งการตลาด และเพิ่มสัดส่วนรายได้ของบริษัท

  : ซื้อหุ้นของบริษัท แลนดี้ ดีเวลลอปเมนท์ จำกัด โดยเข้าไปถือหุ้นในสัดส่วน 48.87%

  ผลประโยชน์ที่ได้รับจากการเข้าไปถือหุ้น คือการใช้ประโยชน์จาก โครงการ
  ใหม่ที่ตั้งอยู่บริเวณปากซอยลาดพร้าว 19

  : ร่วมลงทุนในบริษัท เทค อะ ลุค จำกัด โดยเข้าไปถือหุ้นในสัดส่วน25 %
  ของทุนจดทะเบียนและชำระแล้ว

ปี 2548 : เพิ่มตามสัดส่วนการลงทุนในบริษัท เทค อะ ลุค จำกัด จากการเข้าไปซื้อหุ้นเพิ่ม
และเพิ่ม

  ทุนจาก 25 % เป็น 33.33 %ของทุนจดทะเบียนและชำระแล้ว

ปี 2551 : บริษัท ไรท์ซายน์ โอเอ็นเอ็ม สวีเดน จำกัด ได้จำหน่ายหุ้นทั้งหมดที่ถืออยู่จำนวน
100,000

  หุ้น ให้กับกลุ่มผู้ถือหุ้นใหม่อย่างไรก็ตาม บริษัท มาโก้ไรท์ซายน์ จำกัด
  ยังคงได้รับสิทธิในการเป็นผู้ผลิตสื่อไตรวิชั่นโดยใช้เทคโนโลยีจากประเทศสวีเดน เช่นเดิม

ปี 2552 : บริษัทมุ่งเน้นขยายตลาดและฐานลูกค้าโดยสร้างมูลค่าเพิ่มและนวัตกรรมด้าน

  บริการในสื่อโฆษณาใหม่ๆ
  และกิจกรรมส่งเสริมการตลาดและบันเทิงควบคู่ไปกับการพัฒนาคุณภาพบริการและสื่อโฆษณาที่มีให้บริการอยู่ในปัจจุบันให้เป็นที่ยอมรับและสร้างความพึงพอใจสูงสุดให้กับลูกค้า
  โดยร่วมมือกับพันธมิตรทางธุรกิจทั้งในและต่างประเทศ

  : ปรับเปลี่ยนมาตรฐานระบบบริหารคุณภาพ ISO 9001 : 2000 เป็น ISO 9001:2008
  เพื่อให้การปฎิบัติมีความชัดเจนมากขึ้นและสามารถนำไปประยุกต์ให้เข้ากับงาน
  ขององค์กรได้อย่างมีประสิทธิภาพและประสิทธิผล

  : พัฒนาบุคลากรขององค์กร เพื่อเป็นองค์กรชั้นนำภายใต้สโลแกน Total Solutio Provider

ปี 2553 : ซื้อหุ้นของ บริษัท มาสเตอร์ แอนด์ มอร์ จำกัดจาก บจก.เคลียร์ แชนแนลแปซิฟิคพี ทีอี

  ลิมิเต็ด จำนวน 650,000 หุ้น ทำให้บริษัทเป็นผู้ถือหุ้นใน บริษัท มาสเตอร์แอนด์มอร์ จำกัด
  จำนวน2,000,000 หุ้น หรือคิดเป็นสัดส่วนการถือหุ้น 100%

  : ร่วมลงทุนกับบริษัท วีบิ๊ก จำกัด จัดตั้ง บริษัท กรีน แอด จำกัด เพื่อดำเนินธุรกิจ
  ให้บริการและรับจ้างผลิตสื่อโฆษณาแผงผนังต้นไม้ ทั้งภายนอกและภายในที่อยู่อาศัย โดยมี

  ทุนจดทะเบียนจำนวน 5,000,000. บาท แบ่งออกเป็น 1,000,000 หุ้น มูลค่าหุ้นละ 5 บาท
  บริษัท มาสเตอร์ แอด จำกัด (มหาชน) ถือหุ้นในสัดส่วน 51% และ บริษัท วีบิ๊ก จำกัด
  ถือหุ้นในสัดส่วน 49 %

ปี 2554 : ร่วมลงทุนกับ บริษัท อินเด็กซ์ ครีเอทีฟ วิลเลจ จำกัด (มหาชน) จัดตั้งบริษัท แม็กซ์
ครีเอ

  ทีฟ จำกัด เพื่อให้บริการและรับจ้างผลิตสื่อโฆษณา และกิจกรรมส่งเสริมการตลาด
  ทั้งภายในและภายนอกที่อยู่อาศัย โดยมีทุนจดทะเบียน 5,000,000.-บาท แบ่งออกเป็น 50,000
  หุ้น มูลค่าหุ้นละ 100 บาท บริษัท มาสเตอร์ แอด จำกัด (มหาชน) ถือหุ้นในสัดส่วน 50% และ
  บริษัท อินเด็กซ์ ครีเอทีฟ วิลเลจ จำกัด(มหาชน) ถือหุ้นในสัดส่วน 50 %

  : ร่วมกับ บริษัท อินเด็กซ์ครีเอทีฟ วิลเลจ จำกัด(มหาชน) และ บริษัท ดีไซน์ 103
  อินเตอร์เนชั่นแนล จำกัดและบริษัท ดีไซน์ 103 จำกัด จัดตั้งนิติบุคคลร่วมค้า ใน นาม
  กิจการร่วมค้า อินเด็กซ์ ดี103 มาร์โก้ เพื่อรับการว่าจ้างจาก กรมทรัพยากร
  ทางทะเลและชายฝั่ง กระทรวงทรัพยากรทางธรรมชาติและสิ่งแวดล้อมในการ ออกแบบ จัดทำ
  ปรับแต่งพื้นที่ จัดแสดงนิทรรศการของประเทศไทยในงาน “Yeosu International
  Exposition 2012” ณ.เมือง ยอซู สาธารณะรัฐเกาหลีใต้ ช่วงระยะเวลาตั้งแต่ 12
  พฤษภาคม 2555 ถึงวันที่ 12 สิงหาคม 2555 สัดส่วนการลงทุน 20%

  : บริษัท มาสเตอร์ แอด จำกัด(มหาชน) ได้รับรางวัล SET Awards
  ด้านการรายงานบรรษัทภิบาลดีเยี่ยม (Top Corporate Governance Report Awards)
  ประเภทบริษัทจดทะเบียนในตลาดหลักทรัพย์ mai ที่มีคะแนนด้านการรายงานบรรษัทภิบาลสูงสุด
  จากงาน SET Awards 2011

ปี 2555 : ปรับปรุงรูปแบบสื่อ City Vision BTS จำนวน 20 สถานี รวม 188 ป้ายให้มี

  รูปแบบที่ทันสมัยเพื่อสร้างความโดดเด่น และเพิ่มมูลค่าให้กับสื่อโฆษณา และตัวสินค้า

: บริษัท มาสเตอร์ แอด จำกัด(มหาชน) ได้รับคัดเลือกให้เป็นหนึ่งใน Asia's 200

  Best Under a Billion ซึ่งได้มาจากการค้นหาสุดยอดบริษัทจาก 900
  แห่งทั่วภูมิภาคเอเชียแปซิฟิกที่มีมียอดขายตั้งแต่ 5 ล้าน - 1,000 ล้านเหรียญสหรัฐฯ
  และมีการเติบโตทั้งยอดขายและกำไรสุทธิโดดเด่น

  : บริษัท มาสเตอร์ แอด จำกัด(มหาชน) ได้รับรางวัล 2 รางวัล ได้แก่
  รางวัลผู้บริหารสูงสุดยอดเยี่ยม (Best CEO Awards) และ
  รางวัลบริษัทจดทะเบียนด้านผลการดำเนินงานยอดเยี่ยม (Best Performance Awards)
  จากงาน SET Awards 2012 ในส่วนของบริษัทจดทะเบียนในตลาดหลักทรัพย์ mai
  ซึ่งจัดโดยตลาดหลักทรัพย์ฯ และวารสารการเงินการธนาคาร เมื่อวันที่ 22 พฤศจิกายน 2555

ภาพรวมการประกอบธุรกิจของกลุ่มบริษัท

โครงสร้างการลงทุนของบริษัทและบริษัทย่อย

บริษัท มาสเตอร์ แอด จำกัด (มหาชน) 

จัดตั้งขึ้นเพื่อดำเนินธุรกิจให้บริการและรับจ้างผลิตงานสื่อป้ายโฆษณา ด้วยสื่อป้ายโฆษณาที่มีขนาดใหญ่
ปัจจุบันรายได้หลักมาจากการให้บริการเช่าสื่อป้ายโฆษณา และการรับจ้างผลิตงานโฆษณา
โดยมีการแบ่งเป็นสื่อป้ายโฆษณาประเภทต่างๆ เช่น Billboard, Mall, Made to Order
และบริการที่สามารถตอบโจทย์ลูกค้าได้ครบวงจร “Maximize Connecting the moving
Life”

บริษัท มาสเตอร์ แอนด์ มอร์ จำกัด 

-   สัดส่วนการถือหุ้น

  บริษัท มาสเตอร์ แอด จำกัด (มหาชน) ถือหุ้นในสัดส่วน 100%

-   ลักษณะการประกอบธุรกิจ

  จัดตั้งขึ้นเพื่อดำเนินธุรกิจให้บริการและรับจ้างผลิตงานสื่อป้ายโฆษณา
  แต่มุ่งเน้นการใช้สื่อป้ายโฆษณาที่มีขนาดเล็ก เช่น BTS City Vision, City Vision Fly
  Over,City Grip Light, BTS Walkway, Morchit, Siam Square Billboard
  โดยการร่วมทุนระหว่าง มาสเตอร์ แอด จำกัด(มหาชน) และกับบริษัท เคลียร์ ชาแนล
  อินเตอร์เนชั่นแนล จำกัด
  ผู้ผลิตสื่อป้ายโฆษณาชั้นนำจากประเทศอังกฤษที่มีประสบการณ์ในการดำเนินธุรกิจมาเป็นเวลานาน
  ในสัดส่วนร้อยละ 67.5 และร้อยละ 32.5 ตามลำดับ และในปี 2553 ทางบริษัท มาสเตอร์
  แอด จำกัด(มหาชน) ได้ทำการซื้อหุ้นจากผู้ร่วมทุนดังกล่าวทั้งจำนวน ทำให้บริษัท มาสเตอร์ แอด
  จำกัด(มหาชน) ถือหุ้นในบริษัท มาสเตอร์ แอนด์ มอร์ จำกัดในสัดส่วนร้อยละ 100
  และในส่วนของบริษัท เคลียร์ ชาแนล อินเตอร์เนชั่นแนล จำกัด ยังเป็น Partner
  ทางธุรกิจที่ดีกับบริษัท มาสเตอร์ แอด จำกัด(มหาชน)
  ไม่ว่าจะเป็นเรื่องของการทำธรุกิจโฆษณาในต่างประเทศที่เป็นเครือข่ายของ เคลียร์ ชาแนล
  อินเตอร์เนชั่นแนล หรือการสนับสนุนข้อมูลทางด้านสื่อโฆษณา

บริษัท อิงค์เจ็ท อิมเมจเจส (ประเทศไทย) จำกัด

สัดส่วนการถือหุ้น 

  เป็นการร่วมทุนระหว่าง บมจ.มาสเตอร์ แอด ถือหุ้น 49.99% บมจ.ปิโก (ไทยแลนด์) ถือหุ้น
  22.22% นาย ลิมซี มิน ถือหุ้น 16.67 % และ นางสาวพรทิพย์ โล่ห์รัตนเสน่ห์ ถือหุ้นในสัดส่วน
  11.11%

-   ลักษณะการประกอบธุรกิจ

  จัดตั้งขึ้นเพื่อดำเนินธุรกิจเกี่ยวกับงานผลิตภาพโฆษณาด้วยระบบคอมพิวเตอร์ อิงค์เจ็ท
  ปัจจุบันมีเครื่องผลิตภาพโฆษณาและงานพิมพ์ ได้แก่ เครื่อง Vutek Printer 18 Dpi เครื่อง
  Salsa Printer 300 Dpi เครื่อง Vutek Printer 300-720 Dpi เครื่อง Motoh
  Value Jet HP Design Jet และ HP Scitex XP2300 ซึ่งสามารถพิมพ์ภาพโฆษณาบนวัสดุ
  3 ประเภท คือ

1.  บนไวนิล (Vinyl) ซึ่งเป็นพลาสติกผสมกับสารประกอบอื่นๆ เพื่อเพิ่มความยืดหยุ่น
    ทำให้สามารถรับแรงดึง

  และมีความแข็งแรงเพิ่มขึ้น เหมาะสำหรับภาพบนสื่อป้ายโฆษณาประเภท Billboard

2.  บน Sticker Vinyl เหมาะสำหรับสื่อป้ายโฆษณาประเภท Trivision

3.  บน Sticker Vinyl แบบรูพรุน เหมาะสำหรับการติดตั้งงานพิมพ์บนพื้นกระจก เช่น
    ผนังอาคารที่เป็นกระจก ประตูกระจก เป็นต้น

  บริษัท อิงค์ เจ็ท อิมเมสเจส จำกัด นำเครื่องพรินท์ภาพ HP Scitex XP2300
  introduction ซึ่งเป็นเครื่องพิมพ์ระบบที่มีความเร็ว คมชัด
  มาใช้เพื่อเพิ่มประสิทธิภาพทำให้งานโฆษณาของบริษัทมีความสวยงาม สมจริง
  และสร้างภาพลักษณ์ที่ดีให้แก่ตัวสินค้าของลูกค้าที่มาใช้บริการรวมทั้งไม่มีกลิ่นของหมึกพิมพ์
  จึงช่วยลดมลพิษของอากาศภายในบริเวณโรงงานได้อย่างมีประสิทธภาพ

  ในปี 2552 บริษัท อิงค์เจ็ท อิมเมจเจส(ประเทศไทย) ได้มีการขยายสาขาย่อยเพิ่มที่ซอยลาซาน
  56 เพื่อเป็นการเพิ่มศักยภาพในการแข่งขันทางด้านการจัดทำงานทางด้านพิมพ์ภาพ ในส่วนของ
  งาน Exhibition

บริษัท มาโก้ ไรท์ ซายน์ จำกัด

-   สัดส่วนการถือหุ้น

บริษัท มาสเตอร์ แอด จำกัด (มหาชน) ถือหุ้นในสัดส่วน 80% และนางสาววชิรานี หลงซิน
ถือหุ้นในสัดส่วน 20%

-   ลักษณะการประกอบธุรกิจ

  จัดตั้งขึ้นเพื่อดำเนินธุรกิจในการผลิตเกี่ยวกับอุปกรณ์ Trivision
  เพื่อผลิตและให้บริการกับลูกค้าทั้งในประเทศ และต่างประเทศ รวมถึง บริษัท มาสเตอร์ แอด
  จำกัด (มหาชน) ได้รับประโยชน์จากการที่สามารถลดต้นทุนจากการนำเข้ากลไกขับหมุนระบบ
  Trivision

บริษัท แลนดี้ ดีเวลลอปเมนท์ จำกัด

-   สัดส่วนการถือหุ้น

  เป็นการร่วมทุนระหว่าง บมจ.มาสเตอร์ แอด ถือหุ้น 48.87 % บจก.แลนดี้ โฮม(ประเทศไทย)
  ถือหุ้น 37.98 % และ บมจ.ไดอิจิ คอร์ปอเรชั่น ถือหุ้น13.15%

-   ลักษณะการประกอบธุรกิจ

  จัดตั้งขึ้นเพื่อดำเนินการธุรกิจเกี่ยวกับการให้บริการเช่าอาคารสำนักงาน
  จะทำให้บริษัทได้รับผลประโยชน์ทางด้านต้นทุนการเช่าที่ต่ำกว่าราคาตลาด
  โดยบริษัทได้ทำการเช่าอาคารสำนักงานของบริษัท แลนดี้ ดีเวลลอปเมนท์ จำกัด
  ซึ่งตั้งอยู่ริมถนนลาดพร้าว ซอยลาดพร้าว 19

บริษัท กรีนแอด จำกัด

-   สัดส่วนการถือหุ้น

  เป็นการร่วมทุนระหว่าง บริษัท มาสเตอร์ แอด จำกัด (มหาชน) ถือหุ้นในสัดส่วน 51 % และ
  บริษัท วี บิ๊ก จำกัด ถือหุ้นในสัดส่วน 49%

-   ลักษณะการประกอบธุรกิจ

  เพื่อให้บริการและรับจ้างผลิตสื่อโฆษณาแผงผนังต้นไม้ ทั้งภายนอกและภายในที่อยู่อาศัย
  โดยมีรูปแบบของระบบการจัดสวนแนวตั้ง เพื่อรับมือ และช่วยลดปัญหาโลกร้อนแบบยั่งยืน
  และการแบ่งปันสู่ชุมชน (Community and Society) โดยหยิบยก “กลยุทธ์เพื่อสิ่งแวดล้อม”
  เข้ามาเป็น Theme การตลาดภายใต้แนวคิด “Naturally Innovative”
  การริเริ่มแนวคิดดังกล่าวเพื่อนำไปสู่การขยายตลาดของสื่อโฆษณาให้มีศักยภาพในการตอบสนองความต้องการของลูกค้ามากยิ่งขึ้น

บริษัท แม็กซ์ ครีเอทีฟ จำกัด

-   สัดส่วนการถือหุ้น

  เป็นการร่วมทุนระหว่าง บริษัท มาสเตอร์ แอด จำกัด (มหาชน) ถือหุ้นในสัดส่วน 50 % และ
  บริษัท อินเด็กซ์ ครีเอทีฟ วิลเลจ จำกัด(มหาชน) ถือหุ้นในสัดส่วน 50 %

-   ลักษณะการประกอบธุรกิจ

  จัดตั้งขึ้นเพื่อให้บริการและรับจ้างผลิตสื่อโฆษณา และกิจกรรมส่งเสริมการตลาด
  ทั้งภายในและภายนอกที่อยู่อาศัย มีวัตถุประสงค์เพื่อเพิ่มสัดส่วนของส่วนแบ่งการตลาดของกลุ่ม
  OHM และ Event และเพื่อเสริมสร้างการเติบโตขององค์กรสู่อาเซียนการเพิ่มแนวความคิด
  ด้านงานสร้างสรรค์ โฆษณา ประชาสัมพันธ์

โครงสร้างรายได้

โครงสร้างรายได้ของบริษัท มาสเตอร์ แอด จำกัด (มหาชน) และบริษัทย่อย

1.  รายได้จากการบริการ ได้แก่ รายได้จากการให้เช่าสื่อโฆษณา

2.  รายได้จากการผลิต ได้แก่ รายได้จากการผลิตสื่อโฆษณา

3.  รายได้จากการขายสินค้า ได้แก่ รายได้จากการขายวัสดสุอุปกรณ์

4.  รายได้อื่นๆ ได้แก่ รายได้ค่านายหน้า ดอกเบี้ยรับ

โครงสร้างรายได้ในช่วงระยะเวลา 3 ปีที่ผ่านมาและช่วงระยะเวลา 6 เดือน ของปี 2556
สามารถสรุปได้ดังนี้

(หน่วย : ล้านบาท)

  -------------------- ---------- -------- -------- -------- -------- -------- -------- --------
  โครงสร้างรายได้        2556(งวด 6          2555              2554              2553     
                       เดือน)                                                            

                       มูลค่า       %        มูลค่า     %        มูลค่า     %        มูลค่า     %

  รายได้จากการบริการ     290.39     84.67    621.89   82.95    543.33   84.32    414.21   81.48

  รายได้จากการผลิต       45.21      13.18    110.48   14.74    91.57    14.20    84.68    16.66

  รายได้จากการขายสินค้า   0.08       0.02     0.02     -        0.63     0.10     -        -

  รายได้อื่นๆ             7.29       2.13     17.32    2.31     8.87     1.38     9.44     1.86

  รวมรายได้             342.97     100.00   749.71   100.00   644.40   100.00   508.33   100.00
  -------------------- ---------- -------- -------- -------- -------- -------- -------- --------

เป้าหมายในการดำเนินธุรกิจ

เป็นบริษัทชั้นนำในการให้บริการสื่อโฆษณาภายนอกที่อยู่อาศัยอย่างครบวงจร (The Leader in
OHM Solution Provider) และให้คำปรึกษา วางแผนและผลิตสื่อโฆษณาภายนอกที่อยู่อาศัย
แบ่งเป็น 2 กลุ่มหลักคือ

1.  MACO Space ได้แก่

-   Billboard ป้ายโฆษณากลางแจ้ง

-   Street Furniture สื่อบริเวณถนน

-   Transit สื่อบริเวณสถานีขนส่งและยานพาหนะ

2.  Non MACO Space ได้แก่

-   Made To Order สื่อที่ผลิตตามความต้องการของลูกค้า การจัดกิจกรรมทางการตลาด
    และสื่ออื่นๆที่

  ลูกค้าต้องการใช้บริการ โดยยึดหลัก Smart, Creative & Innovative

นโยบายการลงทุนในบริษัทย่อยและบริษัทร่วม

นโยบายในการลงทุนในบริษัทย่อยและบริษัทร่วม
บริษัทจะลงทุนในธุรกิจที่เกี่ยวเนื่องกับธุรกิจสื่อโฆษณาภายนอกที่อยู่อาศัย
ทั้งทางตรงและทางอ้อมซึ่งจะพิจารณาสัดส่วนในการลงทุนเป็นรายๆ ไปโดยดูจากแนวโน้มของธุรกิจ
ถ้ามีโอกาสประสบความสำเร็จและสามารถสนับสนุนการดำเนินธุรกิจในปัจจุบันบริษัทจะลงทุนในสัดส่วนที่มากพอที่บริษัทจะสามารถเข้าไปมีส่วนร่วมในการบริหารและกำหนดนโยบาย